text: Helt nye lokaler på skolen ødelagt af branden
  13 februar 2017 kl. 07.34
  Den gamle idrætshal ved Petersmindeskolen i Vejle er væk. Branden har ødelagt helt nye faglokaler, så indflytningen i nye lokaler er udsat.
  Petermindeskolen i Vejle er blevet bygget om for 26 millioner. Der er bygget en ny multihal vinkelret på den gamle hal, som er fra 1970. Tilbygningen rummer også flere faglokaler, og mandag skulle SFO’en være flyttet ind.
  - Vi har aflyst flyttemændene, siger viceskoleleder Gitte Dyrendal Rosenlund til TV SYD.
  - Heldigvis er de nye bygninger kun lettere skadet af branden. Bl.a. et musiklokale, hvor vi netop havde flyttet alle instrumenterne ind.
  Gitte Dyrendal Rosenlund, viceskoleleder, Petersmindeskolen, Vejle: "Vi fik netop overdraget de nye bygninger i sidste uge. Ingen ved, hvordan branden er opstået. Men hele den gamle hal er væk."
  Kopper og tallerkener til SFO’en var flyttet ind.
  - Vi fik netop overdraget de nye bygninger i sidste uge, fortæller Gitte Dyrendal Rosenlund.
  Ingen ved, hvordan branden er opstået. Men hele den gamle hal er væk.
  Petermindeskolen er taget i brug i 1965. Hallen kom til få år efter. I hallen var i mange år et cafeteria på 1. sal. Det er nedlagt, og en café er flyttet ned i forhallen. I det gamle cafeteria var skolens fitness-lokale indrettet.
  - Vi havde lige fået alle maskiner ind deroppe – og de er væk, fortæller viceskolelederen.
  Branden berører ikke skolegangen. Der er vinterferie i denne uge, men branden har ikke berørt selve skolen.
  Den gamle hal var fortsat en del af skolen, selv om der er bygget i multihal til. Der var også et forsamlingslokale, som benyttes af områdets foreninger.
  
  